Heba Þórisdóttir er á lista yfir þá sem gætu unnið Óskarinn í byrjun næsta árs en hún fór fyrir förðunarteyminu í kvikmynd Quentin Tarantino , Once Upon a Time … in Hollywood . Þetta kom fram hjá Óskarsakademíunni í gær . Þar kom einnig fram að Hildur Guðnadóttir kæmi til greina fyrir tilnefningu til Óskars fyrir tónlist sína í Jókernum . Heba var yfirmaður förðunardeildarinnar í kvikmyndinni og mun væntanlega taka við gylltu styttunni eftirsóttu ef kvikmyndin vinnur verðlaunin . Hún er búin að vera að raða inn fleiri tilnefningum fyrir myndina , meðal annars til Critics Choice-verðlaunanna . Heba lék líka hlutverk í myndinni , förðunarkonuna Sonju , og lék á móti Leonardo DiCaprio í einni senu . Eftirfarandi tíu kvikmyndir koma til greina fyrir tilnefningar til Óskars . 13. janúar kemur í ljós hvaða fimm myndir hljóta tilnefningu en þá verða allar tilnefningar til Óskarsins kynntar með viðhöfn .